ടി20 ലോകകപ്പ്: ടീം ഇന്ത്യയിലും കോലിക്ക് കട്ട ഫാനുകള് ബാറ്റില് നിന്ന് കണ്ണെടുക്കാതെ താരങ്ങള് വീഡിയോ ദുബായ്: സമകാലികക്രിക്കറ്റില് ഏറ്റവുമധികം ആരാധകരുള്ള താരമാണ് ഇന്ത്യന് നായകന് വിരാട് കോലിVirat Kohli. ഇന്ത്യന് ടീമിലുമുണ്ട് കോലിക്ക് കട്ട ആരാധകര്. ടി20 ലോകകപ്പില് ന്യൂസിലന്ഡിനെതിരായ പോരാട്ടത്തിനായിIND vs NZ കടുത്ത പരിശീലനത്തിലാണ് ഇന്ത്യന് താരങ്ങള്. കോലി നെറ്റ്സില് ബാറ്റിംഗ് പരിശീലനത്തിലും. കോലിയുടെ ബാറ്റിംഗ് ആവോളം ആസ്വദിക്കുകയായിരുന്നു ഇഷാന് കിഷനുംIshan Kishan ശ്രേയസ് അയ്യറുംShreyas Iyer. ഐസിസിയാണ് സാമൂഹ്യമാധ്യമങ്ങളില് ഈ വീഡിയോ പങ്കുവെച്ചത്. നെറ്റ്സില് കോലിയുടെ പരിശീലനം കഴിയുന്നതുവരെ രണ്ട് പേരും അവിടെത്തന്നെ തുടര്ന്നു. 15 അംഗ ടീമിലുള്ള ഇഷാന് കിഷന് ഇതുവരെ പ്ലേയിംഗ് ഇലവനില് അവസരം കിട്ടിയിട്ടില്ല. ശ്രേയസ് അയ്യരാകട്ടെ സ്റ്റാന്ഡ് ബൈ പ്ലെയറായി ടീമിനൊപ്പം തുടരുകയാണ്. ഇന്ത്യന്യൂസിലന്ഡ് പോരാട്ടം കോലിക്ക് നിര്ണായകം ദുബായില് ഞായറാഴ്ചയാണ് ഇന്ത്യന്യൂസിലന്ഡ് ജീവന്മരണ പോരാട്ടം. പാകിസ്ഥാനോട് തോറ്റതോടെയാണ് ഇന്ത്യക്കും ന്യൂസിലന്ഡിനും മത്സരം അതിനിര്ണായകമായത്. ഞായറാഴ്ച കിവീസിനെ നേരിടുന്ന ഇന്ത്യ നവംബര് മൂന്നിന് അഫ്ഗാനിസ്ഥാനേയും അഞ്ചിന് സ്കോട്ലന്ഡിനെയും എട്ടിന് നമീബിയയേയും നേരിടും. ടി20യില് ഇന്ത്യക്കെതിരെ ന്യൂസിലന്ഡിന് നേരിയ മേല്ക്കൈയുണ്ട്. ടി20 ലോകകപ്പ്: ന്യൂസിലന്ഡിനെതിരെ ഭുവനേശ്വര് കുമാറിനെ കളിപ്പിക്കേണ്ട ആവശ്യവുമായി മുന്താരങ്ങള് ദുബായില് ആദ്യ മത്സരത്തില് പാകിസ്ഥാന് 10 വിക്കറ്റിന് ടീം ഇന്ത്യയെ തോല്പിക്കുകയായിരുന്നു. ഇന്ത്യയുടെ 151 റണ്സ് 13 പന്ത് ശേഷിക്കേ പാകിസ്ഥാന് മറികടന്നു. ലോകകപ്പ് ചരിത്രത്തില് ആദ്യമായാണ് പാകിസ്ഥാന് ഇന്ത്യയെ തോല്പിക്കുന്നത്. പ്രതിസന്ധി ഘട്ടത്തില് ഒരിക്കല്ക്കൂടി തന്റെ മാറ്ററിയിച്ച വിരാട് കോലി 49 പന്തില് 57 റണ്സുമായി മത്സരത്തില് തിളങ്ങിയിരുന്നു. ടി20 ലോകകപ്പ്: ന്യൂസിലന്ഡിനെതിരെ ഹര്ദിക് പാണ്ഡ്യ കളിക്കുമോ? ഇന്ന് നിര്ണായകം ലോകകപ്പോടെ ഇന്ത്യന് ടി20 ടീം നായകസ്ഥാനം വിരാട് കോലി ഒഴിയും. ഐപിഎല്ലില് റോയല് ചലഞ്ചേഴ്സ് ബാംഗ്ലൂര് നായക പദവി കോലി നേരത്തെ ഒഴിഞ്ഞിരുന്നു. ടി20 ക്യാപ്റ്റന് സ്ഥാനം ഒഴിയുന്നതോടെ കോലിക്ക് ഏകദിനങ്ങളിലും ടെസ്റ്റിലും കൂടുതല് ശ്രദ്ധിക്കാന് കഴിയും. ടി20യില് രോഹിത് ശര്മ്മ അടുത്ത നായകനാകും എന്നാണ് കരുതപ്പെടുന്നത്. ടി20 നായകനായുള്ള അവസാന ലോകകപ്പില് കിരീടത്തോടെ മടങ്ങണമെങ്കില് ഇനിയുള്ള മത്സരങ്ങളെല്ലാം കോലിക്കും ടീം ഇന്ത്യക്കും നിര്ണായകമാണ്. ടി20 ലോകകപ്പ്: ജീവിക്കുക, അല്ലെങ്കില് മരിക്കുക! ഇന്ത്യകിവീസ് പോരാട്ടം എന്തുകൊണ്ട് ലോകകപ്പിന്റെ ഭാവിയെഴുതും